El Castell d'Alaquàs acull una exposició inspirada en l'obra de l'artista i pensador italià Leonardo Da Vinci
02/02/2004 14:22:00

# El Castell d'Alaquàs acull una exposició inspirada en l'obra de l'artista i pensador italià Leonardo Da Vinci

*   02/02/2004 14:22:00
*   [Imprimir](#)
*   Compartir
*    https://www.alaquas.org/documento.asp?id\_do=9049

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9049%2F1&title=Ajuntament%20d%27Alaqu%C3%A0s.%20Prensa.El%20Castell%20d%27Alaqu%C3%A0s%20acull%20una%20exposici%C3%B3%20inspirada%20en%20l%27obra%20de%20l%27artista%20i%20pensador%20itali%C3%A0%20Leonardo%20Da%20Vinci)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9049/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9049/9049_Form_4.jpg)](https://www.alaquas.org/ficheros/documentos/2004/2/9049/9049_Form_10.jpg "<a href='https://www.alaquas.org/ficheros/documentos/2004/2/9049/9049_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull una exposició inspirada en l'obra de l'artista i pensador italià Leonardo Da Vinci</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9049&idioma=1&autotraduce=0)

L'Ajuntament d'Alaquàs ha organitzat visites concertades perquè les i els escolars dels centres educatius d'Alaquàs i de la resta de poblacions de la comarca puguen visitar aquesta mostra

Més de d'un centenar de persones van assistir el divendres 30 de gener a la inauguració d'una exposició inspirada en l'obra de l'artista i pensador italià Leonardo Da Vinci. La Sala la Nova del Castell d'Alaquàs es va omplir de gom a gom per a contemplar aquesta exposició que mostra, d'una manera pràctica i senzilla, el funcionament d'onze de les màquines de Da Vinci que han estat l'orígen de molst invents moderns.

A l'acte d'inauguració d'aquesta exposició itinerant que ha estat cedida per la CAM, van estar presents l'Alcalde d'Alaquàs, Jorge Alarte, la Regidora de Cultura a l'Ajuntament d'Alaquàs, Elvira García, el director de zona de la CAM i els directors de les oficines de la CAM a Alaquàs.

Les màquines que es poden observar en aquesta mostra, reproduccions dels dibuixos de Da Vinci, són: el Vaixell, el Caragol Aeri, la Grua, les Ales, la Campana de Granota, la Màquina de moviment continu i altern, l'Hodòmetre, la Grua de politges, l'Entalladora de Llimes, la Grua de maneta i la Grua d'engranatge i caragol.

Da Vinci va nàixer a Itàlia l'any 1452, en ple Renaixement, un període en què van florir la ciència, l'art i els invents. Da Vinci fou un gran artista, arquitecte i, sobretot, pensador. Tenia un gran talent especial per a avançar-se al futur amb els seus invents. Va dibuixar les seues idees sobre mètodes de transport, entre aquests, el paracaigudes, el vehicle blindat i fins i tot, sabates per a caminar sobre la neu i flotar en l'aigua. Els dibuixos de Leonardo Da Vinci, fets fa 400 anys, sobre eines, màquines i armament continuen semblant moderns. Moltes de les idees que proposava estaven per damunt de la preparació de les persones i la tecnologia de l'època.

Aquesta exposició pot ser visitada fins el 27 de febrer en el següent horari: de dilluns a dissabtes de 10 a 14 hores i de 17 a 21 hores i els diumenges de 10 a 14 hores. A més a més, l'Ajuntament d'Alaquàs ha organitzat també visites escolars perquè els centres educatius d'Alaquàs i de la resta de la comarca puguen contemplar aquesta mostra. A més, per a l'última setmana de febrer s'han organitzat diferents tallers didàctics per a les i els alumnes de tercer cicle de primària dels col·legis d'Alaquàs, a través dels quals es donarà a conéixer a les i els visitants l'obra de Da Vinci. Per a la realització d'aquests tallers s'han elaborat uns quaderns didàctics que hauran de ser treballats per les i els alumnes.

Amb aquesta mostra s'inaugura el nou cicle d'exposicions que acollirà la sala La Nova del Castell d'Alaquàs al llarg d'aquest nou any. Dins d'aquest cicle destaquen altres mostres de gran envergadura com "Monumentos para el Tercer Milenium" de Rego Curten, que s'inaugurarà el 23 d'abril. El Castell d'Alaquàs acollirà també altres exposicions elaborades per diferents col·lectius d'Alaquàs com les Mestresses de Casa, l'Àrea d'Ocupació o l'Exposició del Ninot de les Falles del 2004.